
ommentatio  haec,  quam  lectori  benevolo  offerimus, 

originem  debet  observationi  tumoris  insignis  in  puero 
sesquienni,  qui  ob  id  malum  instituto  regio  chirurgico- 
oplithalmiatrico  erat  demandatus.  Mortuo  puero,  sectio 
cadaveris,  a praeceptore  meo  summe  venerando  Cei. 
Froriep  instituta,  degenerationem  exhibuit  musculorum 
femoris  anteriorum  in  molem  stcatomatoso  - fibrosam, 
quae  tantopere  nostram  excitavit  admirationem,  ut  eam 
dignam  haberemus,  quae  dissertatione  illustraretur.  Qua 
de  re  gratias  sincerrimo  animo  agimus,  quas  possumus 
maximas,  praeceptoribus  nostris  carissimis,  illustrissimo 
scilicet  de  Graefe,  qui  nobis  permisit,  ut  hanc  obser- 
vationem publici  faceremus  juris,  et  celeberrimo  IV.  Fro- 
riep, qui  summa,  quae  in  eo  est,  humanitate  tam  se- 
ctionem cadaveris  quaiu  disquisitionem  tumoris  micro- 
scopicam  lubentissime  suscepit,  imo  vero  eo  benevolen- 
tiae processit,  ut  iconem  tumoris  dissertationi  additam 
conficeret. 

Notabilis  illa  degeneratio  in  substantiam  steatoma- 
tosam  primum  nos  impulit,  ut  ab  auctoribus  descriptos 
similes  casus,  et  quae  de  earum  natura  atque  indole 
habentur,  comparemus  atque  componamus.  Continuata  au- 


tem  nostra  disquisitione  ad  investigationem  omnium  mor- 
borum perducti  sumus,  qui  materiae  adiposae  peccanti  de- 
bentur. Quae  in  hac  indagatione  de  morbis  ex  adipe  oriun- 
dis invenire  potuimus,  hic  apponere  nostrum  duximus, 
eo  magis,  quod  tumor,  de  quo  egimus,  licet  structura 
praevaleat  fibrosa,  tamen  auctore  Kitgen  ad  degenera- 
tionem steatomatosam  referendus  est,  utpote  in  qua 
structura  fibrosa  materiae  adiposae  praevaleat.  — 

DE  HIORBI  NOMINE  ET  DIVISIONE. 


Adiposin  vocamus  cum  morbum,  quo  adeps  aut  copia 
nimia  aut  indole  mutata  symptomata  a statu  normali  rece- 
dentia efficit.  Est  autem  adeps  ut  aqua,  quae  in  corpore  hu- 
mano interstitialis  occurrit,  secretum  telae  cellulosae, 
ct  aqua  quidem  cellulis  secernitur  apertis  per  totum 
corpus  inter  sc  ita  cohaerentibus,  ut  aqua  producta  vix  cx 
una  cellula  ad  alteram  permeare  possit.  Adeps  autem 
cellulis  clausis  non  cohaerentibus  producitur  ct  conti- 
netur, etsi  negari  non  potest,  hoc  secretum  in  locis  qui- 
busdam nonnunquam  morbo  produci,  qui  in  sano  statu 
nihil  ejusmodi  contineant,  ut  in  cerebro  et  aliis  locis; 
in  hoc  autem  casu  duplici  modo  generationem  hujus  se- 
creti explicare  possumus:  aut  enim  novae  oriuntur  cel- 
lulae adipi  generando  dicatae  aut  adeps,  qui  in  organis 
latet,  excluditur  et  quasi  exsudatione  quadam  deponitur. 
Omne  autem  secretum  duplici  modo  coacervatur:  aut 
enim  actione  aucta  copia  cxccdit,  aut,  quod  copia  nor- 
mali productum  est,  in  loco  secretionis  iners  remanet, 
languescente  aut  resorptione,  aut  egestione.  Quando 
autem  iu  adipe  hoc  vel  illud  eveniat,  neque  observatione 
aeque  experimentis  satis  demonstratum  est. 

Adipis  copia  per  totam  corporis  superficiem  augeri 
nitra  normam  potest,  saepenumero  ita,  ut  liac  non  con- 
tentus in  cavitatibus  deponatur  et  quidem  actione  aut 
aucta  aut  diminuta 5 talem  morbum  nominamus  adipo- 
sin  universalem,  quam  dividimus  in  activam  ct 
passivam.  Potest  etiam  adipis  copia  ad  unum  tantum 
corporis  locum  praeter  normam  congeri,  id  quod  con- 
stituit ad  i po  sin  localem,  quae  variis  modis  occurrit, 
modo  enim  talis  coacervatio  adiposa  nullam  oflert  cer- 
tam atque  finibus  exactis  circumscriptam  formam,  quam 
adiposin  diffusam  salutamus,  aut  circumscriptam 
habet  formam,  quam  appellamus  adiposin  circum- 
scriptam eamque  iterum  segregamus  in  li  poma  et 
steatoma.  Oritur  dcniqtie  adeps  etiam  ex  transfor- 
matione aliorum  organorum,  quem  morbum  nominamus 
metamorphosin  adiposam,  quae  iterum  duplex  est: 
lipomatodes  et  steato  mato  des. 

Totum  igitur  adiposis  genus  tali  modo  dispescitur: 

I.  ADIPOSIS  UNIVERSALIS. 

a)  activa 

b)  passiva 

II.  ADIPOSIS  LOCALIS. 

a)  diffusa 

b)  circumscripta 

1)  lipoma 

2)  steatoma 

c)  metamorphosis  adiposa. 

1)  lipomatodes 

2)  steatomntodes. 

Quamquam  adeps  in  omnibus,  quos  modo  recensui- 
mus, casibus,  morbi  productum  atque  effectus  est,  neque 
leges  nosologiae  permittunt,  ut  morbi  productum  tan- 
quam  dividendi  principium  eligatur,  tamen,  cum  prae- 

scuto  scientiae  conditione  uonduin  compertum  habeamus, 
quacnam  et  qualis  solidarum  partium  affectio  subsit, 
auctores  secuti  cos,  qui  etiam  ex  hydrope  propriam 
constituerunt  familiam,  non  dubitavimus,  etiam  adiposin 
nostram  tali  modo  pertractare ; nam  quod  Schocnlei- 
nius(l)  adiposin  ad  cyanoses  refert,  scilicet  ad  eos 
morbos,  qui  respirationi  imperfectae  originem  debent, 
in  titias  ire  non  possumus,  talem  statum  in  omnibus  ca- 
sibus locum  non  habere. 

DE  ADIPOSI  UNIVERSALI. 

Si  adeps  per  totum  panniculum  adiposum  tanta 
deponitur  copia,  ut  symptomata  a statu  normali  rece- 
dentia efficiat , adiposis  oritur  illa,  sive  obesitas,  sive 
polysarcia,  cujus  symptomata  tam  graphice  depinxit 
praeceptor  meus  summe  venerandus  de'  Graefe(2). 
Omnes  enim  lineae,  quae  corporis  habitum,  undose 
decurrentes,  pulchritudine  humana  ornant,  evanescunt 
adipe  extinctae,  musculorum  torositas  disparet,  caput 
intra  humeros  immergitur,  quibuscunque  in  locis  motis 
cutis  plicata  redditur,  oriuntur  tori  adiposi;  mammae 
et  abdomen  dependent  et  quidem  ita,  ut  abdomen  organa 
genitalia  abscondat;  oculi  subsidunt,  organa  tantum  ge- 
nitalia et  malleoli  depositione  adiposa  destituuntur. 
Huc  accedunt  symptomata  secundaria,  magna  plerum- 
que inertia,  quanquam  non  desunt  exempla  roboris  mu- 
scularis adaucti  (3),  pulsus  irregularis,  saepenumero  in- 
termittens, quod  oritur  ex  adipe  eodem  tempore  in  ca- 
vitate thoracis  deposito,  cui  etiam  debetur  orthopnoea 

(1)  Patliol.  u,  Thera;»,  Vol.  II.  gen.  V. 

(2)  von  Graefe  u.  Walther  Journal  flir  Cliirurgie  und 
Augenlieilkunde  Bd.  9,  Heft  3.  pag.  367, 

(3)  vid.  Encyclopaed.  WUrterhuch  der  med.  Wissenschaften 
keriiuigegeb.  r.  d.  Trof,  d.  Med.  Fac,  Berlin  Bd.  I.  ait,  adiposi». 

vinosa  et  lipothymiae  frequentes,  irregularis  sangui- 
nis distributio , quare  jam  Hippocrates  apoplexiam 
pro  frequenti  causa  mortis  obesorum  habuit.  Etiam 
digestio  ciborum  turbatur,  aut  fames  canina,  aut  vomi- 
tus frequens,  quem  Boerhaave  et  Bone  tus  ex  eo 
oriri  putant,  quod  omentum  majus  adipis  nimia  mole 
obrutum  ventriculum  lacessat;  praeterea  vegetationis 
totius  laesae  testes  sunt  sudores,  odorem  carnis  putre- 
scentis referentes,  saepenumero  cutem  excoriantes,  fu- 
runculi, comedones,  jactura  facultatis  genetricis  ct  men- 
struationis. 

Adipis  copia  hoc  in  morbo  modo  celerius  modo 
tardius  crescit.  Aegrotus,  quem  de  Graefe  sanavit, 
per  quinquennium  ad  pondus  CCCLXIII.  librarum  per- 
venerat (1);  alius  obesus  van  Leewarden  intra  decen- 
nium pondus  librarum  D1II.  «actus  erat  (2).  Ex  infan- 
tibus obesis,  quorum  exempla  apud  Meckel  (3)  relata 
invenies,  quarto  anno  unus  librarum  XXXIII.  pondus, 
alter  LXXXII , tertius  CXXXVII  liabebat.  Sequelae 
modo  citius  modo  tardius  apparent,  nam  quemadmodum 
Kroecher,  quem  de  Graefe  curabat,  in  pondere  libra- 
rum CCCLXIII.  suffocationibus  jam  frequentibus  peri- 
clitabatur, alius  obesus,  Louis  Cono  ad  DCCC.  libra- 
rum pondus  jam  pervenerat  cum  moriebatur  (4),  id  quod 
pendere  videtur  ex  majore  rr.inoreve  adipis  copia  in  ca- 
vitate thoracis  deposita.  Est  autem  hic  morbus  aut  con- 
genitus (5)  , qui  plerumque  brevi  tempore  occidit,  aut 
acquisitus.  Causae  vero  nondum  plane  enucleatae  sunt, 


(1)  1.  c. 

(2)  1.  e. 

(3)  Hantllmch  it.  patii.  AmMomie.  Ktl.  II.  Altili.  II.  121. 

(4)  Eneyclop.  'WOrterlnicli  4.  MeA.  Wissensch,  1.  c. 

(5)  G.  F.  Jager,  Vergleichung  einiger  durch  Fetligkeil  au* 
gezeichnetcn  Kinder.  SluMgard  1821. 

etsi  negari  nequit,  eum  modo  nutritioiii  auctae  deberi,, 
quod  locum  obtinere  videtur  et  in  adiposi  congenita,  et 
in  iis  casibus  acquisitae,  qui  cum  voracitate  nimia  con- 
juncti sunt,  in  quibus  appellamus  adiposin  activam, 
modo  autem  ex  causis  profluit  debilitantibus,  v.  c.  ve- 
nae sectione  nimis  frequenti,  ex  coitu  nimio,  abusu  mer- 
curii, quam  adiposin  passivam  sive  hydropicam  nominamus. 

DE  ADIPOSI  DIFFUSA. 

Adiposis  diffusa  est  localis  depositio  adipis,  quae 
ad  certam  formam  non  tendit.  Occurrit  haec  species 
frequentius  in  interioribus  corporis  partibus,  rarius  in 
panniculo  adiposo  ipso,  quo  lipoma  diffusum  Sch  re- 
geri pertinet  (1).  Debetur  saepe itumero  spatio  vacuo, 
v.  c.  ci,  qui  loco  lienis  aut  testiculi  exstirpati  (2)  rema- 
net. Huc  pertinet  quoque  casus  ille,  quem  Vade  (3) 
refert,  ubi  in  viro  asthmate  defuncto  locus,  quem  thy- 
mus occupare  in  infantibus  solet,  magna  copia  adipis  ad 
cor  usque  refertus  erat.  Talis  coacervatio  in  cavo  me- 
diastini omnino  non  rara  est;  apud  homines  aetate  pro- 
vectos, modie*  si  copia  est,  ad  statum  fere  normalem 
pertinet.  Sin  vero  copia  excedit , symptomata  in  dies 
augentur  dyspnoeae.  Sic  in  homine  triginta  annos  nato, 
procero  quidem  attamen  obeso,  postquam  per  annutn 
dyspnoea  in  dies  augescente  laboraverat,  ct  subito  suf- 
focatione mortuus  erat,  tota  mediastinorum  cavitas  per- 
multo adipe  referta  erat,  obruto  toto  corde  et  eo  loco, 
ubi  thymus  in  infantibus  residet  (4) ; similem  casum  ci- 


(1)  Schreger,  ehirurgisehe  Vnsuche,  Bd.  I.  p.  297. 

(2)  Janssen,  voin  tliierischen  Felt.  Halio  1786  p.  78. 

(3)  Ephem.  nat.  eurios.  dee.  XI.  obs.  161. 

(4)  Medie,  ob».  »nd.  inq.  Vol.  3.  p.  69. 

tatum  invenies  apud  Lieutatid  (1);  observatur  etiam 
nonnunquam  in  iis  morbis,  quibus  adeps  plerumque  con- 
sumitur. Sic  Portal  in  phthisico  (2),  Bcrger  in  hy- 
dropico animadverterunt.  Saepenumero  conjuncta  est 
cum  depositione  adipis  nimia  in  pericardio,  ita  ut  cor 
comprimatur  (3).  Ad  quantum  vero  gradum  evehi  pos- 
sit, docet  casus  a Boneto(4)  relatus,  ubi  pericardium 
adipe  extensum  amplitudinem  capitis  infantilis  supera- 
bat. Maximam  amplitudinem  autem  in  abdomine  adipi- 
scitur tam  adiposis  diffusa,  quam  omnis  tumor  adiposus. 
Omentum  praesertim  ad  adiposin  magnopere  vergit,  sic 
V es  alius  omentum,  quod  pondus  librarum  quinque 
habuit,  memorat  (5),  aliud  iibrarum  trcdecim  relatum 
invenies  in  loco  infra  laudato  (6);  in  infante  Portal 
tantam  vidit  ejus  magnitudinem,  ut  totam  abdominis  ca- 
vitatem expleret  (7).  In  viro  quadragenario  libros  XXII. 
habebat  et  laminae  ejus  crassitic  erant  III.  digitorum 
transversorum  (8).  Ilorstius  vidit  omentum  adiposum 
LVI.  libras  adaequans  (9).  Praeterea  ab  auctoribus  re- 
feruntur depositiones  adiposae  abnormes  in  panniculo 
adiposo  renum,  in  tela  cellulosa  scroti  et  funiculi  umbi- 
licalis. 


(1)  Lieulaud,  historia  anatomieo-medica , recmli  curavit 
J.  C.  F.  Schlegel.  Langofot  17116  OI»s.  1783.  y.  236. 

(2)  1.  c.  obs.  754. 

.43)  S enac  traite'  du  Coeur. 

(4)  Sepulr.  anat.  lib.  H.  sect.  IX.  olis.  16. 

(5)  De  Corp.  h.  fubr.  lib.  V.  c.  IV. 

(6)  Hist  «1.  ]’acml.  roy.  des  Sciences  1732.  p.  38. 

(7)  Samuvlung  auserlesener  Abhandlungeu  fur  prakt.  Aerate. 
Btl.  XIX.  14. 

(8)  ib.  p.  113. 

(9)  Horstius  ad  3turc.  Donatum  lib.  Vll.  e.  4. 

> DE  ADIPOSI  CIRCUMSCRIPTA. 

Adiposis  circumscripta  eo  differt  a diffusa,  quod  for- 
mam semper  habet  certis  finibus  circumscriptam,  globo- 
sam plerumque,  quam  retinet  crescendo.  Haec  species 
prioribus  temporibus  communi  steatomatis  nomine  com- 
prehendebat duas  formas,  quas  primus  sejunxit  Littre  (1). 
Is  enim  priinus  a steatomate  discrevit  lipoma,  quod  sacco 
membranaceo  tenui,  e tela  valde  laxa  composito,  liqui- 
dum  contineat  molle,  omnibus  adipis  communis  attribu- 
tis insigne.  Differre  autem  dicit  lipoma  a steatomate, 
cujus  materia  nec  inflammari  queat,  nec  flamma  fundi, 
aut  saltem  difficulter,  contrarium  vero  valere  de  mate- 
ria lipomatis.  Ilaec  differentia  initio  a pluribus  aucto- 
ribus rejiciebatqr,  exempli  gratia  a Morgagni.  Postea 
omnis  differentia  redacta  est  ad  consistet! tiam,  ita  ut  li- 
poma contineat  substantiam  liquidiorem,  steatoma  vero 
solidiorem.  Boyer  (2),  qui  nomine  Lipiarum  omnes  com- 
prehendit tumores  circumscriptos,  dividit  eos  in  tumores 
cysticos  et  tumores  cvstide  orbatos  et  hos  quidem,  quos 
in  ultimo  posuimus  loco,  in  duas  dividit  formas,  quarum 
altera  ex  adipe  constet  degenerato,  qui  colore  naturali, 
flavo  orbatus  albidus  et  durus  factus  sit,  cellulis  inclu- 
sus telae  cellularis  dilatatis  et  commixtus  majore  minoreve 
lymphae  copia  (steatoma),  altera  autem  ex  adipe  con- 
stet, qui  facultates  referat  naturales,  consistentia  tantum 
adaucta  (lipoma).  Cruveilhier  (3)  lipoma  nominat 
obesitatem  localem  (embonpoint  local),  nonnullas  tantum 
telae  cellularis  cellulas  spectantem,  quae  plerumque  am- 
pliatae sint,  lobularem,  haud  ita  multis  vasis  instructam, 

(1)  Hist.  de  Vacad.  roy.  des  Sciences  nn  1703.  ol>s.  3. 

(2)  Traite'  des  inaladies  chirurgicale*  vol.  II.  p.  341. 

(3)  Essais  sur  fanatomie  pathologique.  Paris  1816.  Tom.  I. 
r.  297. 


15 


nonnunquam  radices  agentem  et  adnuinerat  productis 
adiposis;  refert  etiam  exemplum,  ubilipomain  carcinoma 
abiit,  qua  de  re  differentia,  quam  Boyer  et  Chelius 
in  eo  ponunt,  quod  steatoma  solum  in  carcinoma  abeat, 
lipoma  autem  hoc  exitu  careat,  rejicienda  est;  steatoma 
vero  ad  formationes  cysticas  numerat  et  analysin  addit 
chemicam  a Thenar d institutam,  qua  compertum  est, 
tumoris  steatomatosi  centum  partes  exsiccatione  ad  se- 
xaginta  redactas  continere  sedecim  partes  materiae  albu- 
minosae  et  viginti  quatuor  adipocerae;  similes  analyses 
referunt  Merat  (1)  et  Bostok(“2).  Schreger(3) 
primus  sedem  lipomatis  demonstravit  et  controversiam 
diremit  de  tunica  lipomatis  propria,  vel  praesente  vel 
deficiente.  Dividit  lipoma  in  diffusum  et  circumscriptum, 
quorum  alterum  ex  collectione  tantum  adipis  singulis 
locis  limitata  constet,  deficiente  omni  tunica,  marginibus 
confluentibus,  ita  ut  cutis  superjecta  vix  moveri  aut  in 
plicam  elevari  possit;  alterum  vero  in  bursis  mucosis  sub- 
cutaneis sedeat  et  insigne  sit  amplitudine  circumscripta, 
duritie  elastica,  mobilitate  promtiore  et  tunica  pertenui 
cum  adipe  tantopere  cohaerente,  ut  vix  et  ne  vix  quidem 
separari  possit;  adeps  vero  formis  sphaericis  agglome- 
ratus a naturali  recedit  indole,  similitudinem  referens 
cerebri  substantiae,  aut  glandulae  lymphaticae,  deficien- 
tibus cavitatibus  aut  septis,  nonnunquam  etiam  compo- 
situs est  e laminis  concentricis  aut  radiatis. 

Ritgen(4)  omnes  pseudoproductioncs  adiposas  dis- 
tribuit in  varios  pseudoplasmatum  omnium  ordines.  Sic 
I in  ordine  »Coilomyus«  nominato,  in  quibus  nisus  adest 
formandi  telam  cellulosam  luxuriantem,  duas  reperimus 

(1)  Medico-chirurgical  transaclions.  Vol.  II.  p.  317. 

(2)  II».  vol.  IV.  p.  83. 

(3)  De  bursis  mucosis  subcutaneis.  Erlangen  1825. 

(4)  Pathologie  unii  Tlierapie  der  Aflerbildungen.  Berlin  1R28. 


1(5 


formas  a)  lipomycen,  ubi  cellulae  luxuriantes  adipe 
oleoso  semicoagulato  repletae  sunt,  tela  autem  fibrosa,  quae 
cellulas  conjungit,  pertenuis  est.  In  hanc  formam  saepe 
ovaria  dicit  degenerare;  b)  st  e at  o my  c e n,  qui  a lipomyce 
majore  firmitate  parietum  cellularum  et  fibrarum  lias 
connectentium  differat  et  frequentissime  in  glandulis  de- 
generatis occurrat.  Sicli,  i i p o m a refert  ad  pscudocy- 
stcogcncsin.  In  lipomate,  ait,  tam  contentum  cystidis 
quam  parietes  ejus  in  adipem  converti  posse,  ita  quidem, 
ut  cellulae  subtilissimae  sponte  enascantur  , quas  cellu- 
las oleiferas  nominat j tales  cellulas  majort  numero  ir- 
regulariter  dispositas  atque  fibrillis  communibus  suspen- 
sas concursu  glomerulas  atque  globos  adiposos  efficere. 
III  steat  oma  refert  ad  p s eu  d o i n g e n e s i n ; in  hac 
forma  evolutionem  cellularum  oleiferarum  fibris  praevalen- 
tibus superari  tradito,  qua  de  re  tota  moles  solidior  sit. 
Praeterea  metamorplioseos  adiposae  mentionem  facit. 

Praeceptor  denique  meus  clarissimus,  Joaunes 
Mucii  er,  tumores  adiposos  in  praelectionibus  suis  de 
anatomia  pathologica  habitis  tali  modo  dividit,  ut  ponat 
a)  lipoma  simplex,  constans  ex  rotundis  naturalibus 
cellulis  adiposis;  b)  lipoma  arbores  ce  ns,  in  quo 
cellulae  adiposae  ramificantur  ; c)  steatoma,  quod  pe- 
nitus membranis  solidis  frequentissime  interseptum  est, 
consistentia  valde  solida;  d)  cholesteatoma,  continet 
cholestearinum  et  stcarinum,  per  stratas  aut  laminas  con- 
centricas compositum,  superficie  gibba.  Constant  ex 
duobus  elementis,  tela  scilicet  cellulosa  polyedrica,  cui 
interspersa  sunt  strata  et  laminae  crystallinae.  Occurrit 
haec  forma  frequentissime  in  cerebro,  nonnnnquam  etiam  in 
ossibus;  semel  Mucller  invenit  in  carcinomate  mammae. 

Lipoma  ipsum  aut  congenitum  aut  acquisitum  est. 
Ad  congenitum  referendus  est  casus  ille  , quem  Cei. 
Ph.  de  Walther  descripsit  et  nomine  naevi  m»- 

terni  lipomatodis  salutavit;  diflert  autem  naevus  ma- 
ternus lipomatodes  a liponiate  vulgari  eo,  quod  cum  alie- 
natione cutis  naevum  referentis  conjunctus  est,  nam  quod 
attinet  ad  Walther i sententiam,  tunica  illud  carere  pro- 
pria et  congenitum  esse,  habemus  etiam  lipomata  conge- 
nita, nulla  cum  cutis  deformatione  conjuncta.  Sic  P. 
Meckel  lipoma  puellae  vicenni  cultro  abstulit,  quod 
inde  a costa  nona  lateris  sinistri  ad  cristam  ossis  ilium 
ejusdem  lateris  porrectum  erat.  Hic  tumor  inde  a partu 
puellae  conspiciebatur magnitudinem  tuberis  referens, 
cute,  quantum  per  nimiam  extensionem  fieri  potuit,  sa- 
tis integra.  Adeps  tumoris  ablati  saccis  propriis  conti- 
nebatur a cellulis  telae  cellulosae  discrepantibus  (1).  Ut 
casus  modo  relatus  lipoma  congenitum  in  cute  normali 
demonstrat,  sic  lipoma  diffusum  Scliregeri  probat,  esse 
etiam  tumores  acquisitos  tunica  carentes,  ita  ut  naevi  ma- 
terni lipomatodis  Walther  i signum  diagnosticum  sit 
deformatio  tantum  cutanea.  Similes  casus  referunt  Buf- 
fon  (2)  et  Thomas  Bartholinus  (3) ;/  praeterea 
0 1 1 o (4)  casum  numerat  ad  naevum  lipomatodem,  quem 
Renard  publici  juris  fecit  (5).  Quodsi  concedamus,  ma- 
gnam similitudinem  intercedere  inter  hunc  casum  et  nae- 
vum maternum  lipomatodem  Waltheri,  tam  sede  (in 
dorso  praecipue)  quam  numero  magno,  et  colore,  mater 
tamen,  quae  eosdem  fere  tumores  habebat  quam  filius 
nunquam  ante  id  tempus,  quo  illum  filium,  quartum  sci- 
licet, a mammis  arcebat,  graviore  aliquo  morbo  labora- 
vit, nedum  tales  tumores  observavit,  quare  illi  tumores 

(1 2 3 4 5)  Voigtel.  Harullmcli  <ler  palhol.  Anatomi».  Bd.  I.  Ab» 
schnitt  I.  S.  8L. 

(2)  Hist.  natural.  T.  XX. 

(3)  Aci.  med.  societ.  Hafn,  Tam.  V.  No.  103 

(4)  Patii.  Anat.  Tli.  I.  Absclin.  18.  S.  lfiO. 

(5)  Salzburger  Zeitung  1815,  N.  51,  S,  251 

congeniti  non  brailt.  Etiam  in  puerulo  ipso  tantum  duo- 
decimo mense  post  partum  conspiciebantur;  praeterea 
infantes  tam  ante  hunc  puerum  quam  postea  nati  omni 
caruerunt  affectione,  ita  ut  non  videam,  quibus  argumen- 
tis ductus  Otto  hunc  casum  hereditarium  nominare  po- 
tuerit. 

Exempla  lipomatum  et  steatomatum  ex  auctoribus 
collata  referre  minus  difficile  est,  quam  discernere,  utrum 
ad  unam  an  ad  alteram  harum  formarum  pertineant.  Sic 
Wied  em  an  n in  annotatione  de  steatomatibus  nullam 
facit  mentionem  lipomatis,  aut  signorum  saltem,  quibus 
steatomata  a lipomatibus  dignoscat;  tactu  tantum,  ait, 
usu  corroborato  se  cognovisse  tales  tumores  esse  stea- 
tomata, quod  ut  concedamus,  licet  plura  exempla  ab  eo 
relata  ad  lipoma  referenda  esse  videantur,  tamen  neque 
praxi  neque  doctrinae  aliquid  lucri  affert.  Etiam  ex  tu- 
morum adiposorum  historiis,  quas  apud  Voigtel  rela- 
tas invenies,  nullo  modo  discernere  valebis,  cur  aut  ad 
lipoma  (Fettgcschvvulst)  aut  ad  steatoma  (Speckgcschwulst) 
referat. 

DE  METAMORPHOSI  ADIPOSA. 

Metamorphosis  adiposa  est  ea  adiposis  species,  qua 
tela  quaedam  primitiva  normalis  in  molem  adiposam  con- 
vertitur, sive  cellulis  adipem  secernentibus,  in  quas  sub- 
stantia normalis  convertitur,  debetur,  sive  nutritione 
alienata  efficitur,  ita  ut,  nullis  cellulis  adipem  gignenti- 
bus enatis,  immediate  substantia  aliqua  normalis  in  adi- 
pem convertatur.  Distingui  autem  debet  haec  alienatio 
a depositione  adipis  interstitiali  , qua  adipis  magna 
copia  in  tela  cellulosa  interstitiali  locatur  , ita  ut 
saepenumero  organon  totum  in  adipem  conversum  esse 
videatur,  nisi  disquisitione  accuratiore  deprehendantur 
fibrae  ejus  organi  primitivae  in  statu  integro.  Quonam 

autem  modo  haec  transformatio  eveniat,  omnino  nondum 
patet ; nam  etsi  concedamus  in  cadavere  aquae  submisso 
omnia  fere  organa  in  adipoceram,  converti  (1),  tamen  ana- 
lysis  chemica  duorum  casuum  q,uam  Cruveilhier  de 
metamorphosi  adiposa  musculorum  nobis  tradidit,  tam 
parvam  adipocerae  copiam  obtulit,  ut  vix  computari  pos- 
sit, nam  in  altero  casu  drachmae  quindecim  substantiae 
in  adipem  conversae  grana  tantum  adipocerae  quatuor 
habebant,  adipis  autem  solidioris  drachmas  decem,  in  al- 
tero vero  nulla  omnino  deprehendebatur.  Ceterum  haec  me- 
tamorphosis non  semper  una  eademque  esse  videtur,  nam 
modo  adipem  genuinum  refert,  modo  prae  adipe  prae- 
valet substantia  solidior,  ut  in  casu,  quem  infra  appo- 
nemus; ita  ut  Ritgen  omnem  ejusmodi  mctamorpho$in 
jure  diviserit  in  steatomatodem  et  lipomatodenn  Occurrit 
autem  haec  species  I.  frequentissime  in  musculis  volun- 
tati subjectis.  Sic  Bonetus(2)  in  infante,  cujus  femur 
ad  insignem  crassitiem  increverat,  omnem  carnem  mu- 
sculorum conversam  in  massam  steatomatodem  reperie- 
bat.  IVotus  est  casus  ille,  quem  Saillant(3)  refert  de 
femina,  in  qua  loco  musculorum  nihil  nisi  adeps  inve- 
niebatur. I s e n fla  mm  omnes  faciei  musculos  in  pan- 
niculum adiposum  degeneratos  vidit  in  cadavere  potato- 
ris, qui  ob  stuporem  et  debilitatem  pedum  postremo  le- 
ctum relinquere  non  potuit.  Martin  in  loco  gastrocne- 
miorum saccum  membranaceum  illius  formam  referentem 
et  mole  adiposa  repletum  deprehendit.  Ostendit  vero 
hic  tumor  eandem  structuram  atque  tela  cellulosa  pan- 
niculi adiposi  et  substantia,  quam  continebat,  nihil  ab 

(1)  Vide  Kncyclop.  Wiirterlmch  der  med.  Wissenschaften,  lier 
ausgeReLea  vou  den  Prof.  d.  med.  Fak.  zu  Berlin.  Art.  adiposis. 

(2)  Sepulcret.  anatomiae  lil>.  IV.  sect.  II.  Obs.  XII.  p.  3. 

(3)  Recueil  des  actes  de  la  societe  de  sante  de  Lyon  Tom 
II.  l’an  VI. 

adipe  communi  differre  videbatur.  In  eodem  statu  musc. 
plantaris,  tibialis  posticus,  soleus  atque  extensores  digi- 
torum versabantur.  In  femore  musc.  rectus,  triceps,  gra- 
cilis, sartorius,  vastus  uterque  et  cruralis  nondum  plane 
in  hanc  degenerationem  abierant,  ita  ut  substantia  eo- 
rum striis  fibrarum  muscularium  et  adipis  alternantibus 
quasi  sulcata  appareret.  Idem  vero  status  in  vetula  qua- 
dam deprehendebatur,  quae  nondum  omnem  facultatem 
incedendi  amiserat  (1).  IVotabilis  est  etiam  casus,  quem 
Ficker  de  viro  triginta  sex  annos  nato  refert,  qui  ex 
fractura  femoris  tibiae  et  fibulae,  ante  novem  annos  male 
curata,  in  hunc  statum  deciderat,  ut  lectum  relinquere 
non  posset.  Amputato  femore,  substantia  muscularis 
cum  aponeurosibus  et  tendinibus  in  inolcm  adiposam 
abierat;  quin  etiam  haec  transformatio  in  substantia  os- 
sis ipsa  deprehendebatur.  Quamquam  autem  amputa- 
tione non  omnis  substantia  degenerata  amoveri  potuit, 
tamen  ea  pars,  quae  remanserat,  in  massam  rubram 
carni  musculari  similem  transformabatur  (2).  Ritgen 
hunc  casum  ad  metainorphosin  stcatoinatodem  refert,  in 
qua  tela  fibrosa  praevalet,  ad  quam  pertinet,  ut  jam  ad- 
notavimus,  casus  quoque  noster,  quem  infra  describemus. 

II.  In  musculis  involuntariis,  huc  pertinet  transforma- 
tio cordis,  cujus  substantiam  Wcitbrecht  in  molem 
steatomatosam  ex  stratis  pluribus  crassioribus  et  tenui- 
oribus constantem  mutatam  vidit  (3).  Etiam  Cruveil- 
hier  refert,  se  cor  invenisse  valde  amplum  adipe  obru- 
tum, qui  totam  fere  Crassitiem  hujus  organi  affecerat; 
strata  modo  infima  characterem  primitivum  retinuerant. 

III.  In  glandulis,  praesertim  in  hepate,  cujus  substantia 

■ » j . • • ■ . > . V ; ( 

(1)  SaminliuijT  amerlesener  AMiandl.  flir  prakt.  Aerite.  Bd. 

VU1.  S.  17». 

(2)  Ficker.  Beitrage  zur  Arznehvissenschaft  Stiick  2. 

(3)  Seuac,  traite’  ilu  Co*nr  liv.  IV.  chap.  IX. 

amplitudine  augetur,  mollescit  et  albescit.  Thenard 
quinquies  bilem  hepatis  tali  modo  alienati  analysi  chemi- 
cae  subjecit  et  quater  amaritie  carentem  invenit.  Renem 
sinistrum  Baader  in  corpus  adiposum  amplitudine  ca- 
pitis infantilis  mutatum  reperiebat,  in  quo  nullum  vesti- 
gium structurae  prioris  detegi  potuit  (1).  Insignis  est 
etiam  ren  quidam  musei  anatomici  Me  ckeliani,  ita 
in  substantiam  adiposam  conversus,  ut  nulla  prioris  stru- 
cturae atque  substantiae  vestigia  deprehendi  possint;  in 
centro  duo  calculi  resident. 

Praeterea  a Cruveilhier  observabatur  haec  me- 
tamorphosis in  mammis,  in  pancreate,  quin  adeo  ossi- 
bus. Mammae,  glandulae  inguinales  et  axillares  saepe 
in  metamorphosin  steatomatodein  abeunt,  quam  speciem 
Ritgo n tam  malignam  habet,  ut  eam  nomine  carcino- 
matis stoatomatosi  haud  indignam  censeat.  Tumorem 
plerumque  tarde  in  ulcerationem  abire  dicit,  postquam  ma- 
gnitudinem obtinuerit  insignem  et  tam  cum  partibus  sub- 
jectis, quam  cum  cute  superimposita  coaluerit.  Refert 
idem,  auctore  Benedicto  hoc  malum,  cum  mammas 
afficiat,  plerumque  in  una  tantum  glandulae  regione  oriri 
et  axillam  versus  adseendens  pyramidem,  aut  caudam  ef- 
ficere huic  speciei  peculiarem;  ulcerationem  in  interiore 
parte  plerumque  incipere,  ortis  cavitatibus  sanie  repletis, 
denique  confluentibus  et  ad  superficiem  penetrantibus, 
quo  facto  ulcus  profundum  oculis  nostris  se  offerat  ad- 
modum foetens  et  ad  formandum  fungum  haematodem 
valde  proclive. 

HISTORIA  MORBI. 

Fe(r  di  nandus  Ilaake,  octodecim  menses  natus, 
puer  ejus  constitutionis,  quam  erethicam  vocare  solemus, 

(1)  Observ.  me<l.  Observatio  XXXIV. 

C 2 ) Hitgen  1.  c.  p.  129. 

die  octavo  mensis  Aprilis  anni  praeteriti  a matre  ad  in- 
stitutum chirurgico-ophthalmiatricum  universitatis  nostrae 
regium  delatus  est  ob  tumorem  femoris  dextri  insignem. 

ANAMNESIS. 

Patrem  amiserat  puer  mense  praecedente  et  quidem, 
ut  medici  judicaverant  . tabe  dorsali , mater  bonum  ha- 
bitum corporis  externum  offert  neque , quantum  compe- 
rire potuimus,  graviore  morbi  externo  laborat  aut  un- 
quam laboravit. 

Puerulum  hunc  per  decem  menses  lactabat  optima 
ad  hoc  tempus  valetudine  gaudentem.  Paulo  postquam 
infantem  ab  uberibus  removerat,  in  medio  dextro  femore, 
et  quidem  in  latere  ejusdem  externo,  deprehendit  tumo- 
rem immobilem,  ovalem,  magnitudine  ovi  gallinacei,  cute 
normali  obtectum,  in  superficie  subcutanea  planum,  cir- 
cumscriptum, ad  quem  sanandum  medicum  aliquem  con- 
suluit, qui  quum  tumorem  illum  pro  callo  hypertrophico 
fracturae  ossis  suppositae  haberet,  ferulas  adhibuit.  Ela- 
psis quatuordccim  diebus , cum  tumor  sensim  crevisset, 
mater  perterrita  alium  arcessivit  medicum , qui  natura 
atque  indqlc  tumoris  in  suspenso  relicta,  ferulis  remotis, 
balnea  e speciebus  aromaticis  imperabat.  Sed  tantum 
aberat,  ut  malum  imminueretur,  ut  in  dies  magis  magis- 
que cresceret  ad  eam  magnitudinem,  quam  indicaturi 
sumus. 

STATUS  PRAESENS. 

Die  octavo  mensis  Aprilis.  Tumor  magnitudine  ca- 
pitis infantilis  inde  a trochantere  majore,  quem  occultat, 
usque  ad  condylos  femoris,  quos  non  attingit,  in  longi- 
tudinem se  extendit,  quod  ad  latitudinem  vero  ambitum 
habet  inde  a latere  anteriore  interiore  ad  latus  exterius 
posterius.  Cutis  temperies  nullo  fere  loco  ancta  est,  co- 

lor  normalis,  passim  tantum  variegatus,  venis  scilicet 
magnopere  dilatatis,  nam  tantopere  tumore  subjecto  ex- 
tensa est  cutis,  ut  digito  tangenti  sensum  resistentiae 
elasticae  offerat.  Ceterum  neque  fluctuatio  percipienda 
est,  neque  pressione  dolet  tumor;  motus  ipsi,  etsi  im- 
pediti, magno  pondere,  tamen  per  quamlibet  directionem 
fieri  possunt;  nam  trunco  defixo  femur  extendi,  flecti, 
adduci  et  abduci  potest,  quin  etiam  infans  ipse  liosce 
omnes  motus  sponte  satis  bene  perficit  et  ad  quartum 
decimum  diem  ante  mortem  juxta  pulvinaria  nullo  duce 
ambulare  solebat.  Articulatio  genu  omni  vacat  affectione, 
patella  ad  quodlibct  latus  dimoveri  potest.  Regio  ingui- 
nalis lateris  affecti  parvam  tantummodo  intumescentiam 
offert,  superficies  femoris  posterior  nullo  modo  affecta  est 
aeque  ac  crus  ejusdem  lateris,  quod  a statu  sano  alte- 
rius lateris  nulla  tenus  differt.  Memorandum  est,  aegro- 
tum in  tanta  tumoris  mole  ceterum  bene  valere;  nam 
neque  macie  affectus  est,  nec  appetitus  ullo  modo  tur- 
batus, se-  et  excretiones  normae  respondent,  quin  etiam 
somnus  quietus  est. 

DIAGNOSIS. 

Ad  diagnosin  eruendam  primum  statuere  conaba- 
mur, quaenam  tela  esset  affecta,  cum  enim  infans  omnes 
motus  sponte  perficeret,  musculos  et  nervos  affectos  esse, 
haud  verisimile  fuit;  etiam  vasorum  alienationem  reji- 
cere debebamus,  nam  in  tanta  tumoris  mole  aneurysma- 
tis, varicis  et  tumoris  lymphatici  sequelae  jam  apparuis- 
sent, ut  oedema  partis  inferioris,  aut  ruptura ; itaque  co- 
gitandum fuit  de  osse  femoris,  aut  de  tumoribus,  qui  iu 
tela  cellulosa  sedem  habent.  Os  duplici  modo  intume- 
scere potest;  oritur  enim  intumescentia  ossis  aut  a su- 
perficie interna  (tela  medullari  B1  u m e n b a c h i i)  et  tum 
ossis  totus  ambitus  inflatur , aut  a superficie  externa, 

ubi  tumor  partialis  quidem  est,  at  consistentia  et  indole 
varius;  nam  aut  exostosin  simplicem  constituit,  quae  in 
nostro  casu  ob  consistentiam  molliorem  et  nimiam,  ad 
quam  brevi  tempore  pervenit,  molem  plane  rejicienda 
fuit,  aut  osteostealoma , quod  nullo  modo  rejici  potuit. 
Praeter  affectiones  ossis  etiam,  ut  jam  adnotavimus,  te- 
lae cellularis,  sive  subcutaneae  sive  interstitialis,  tumo- 
res considerandi  erant,  scilicet  tumor  cysticus,  li- 
poma , steatoma , sarcoma , fungus  medullaris.  Tumor 
cysticus  rejiciendus  fuit,  quia,  si  subcutaneus  fuisset,  di- 
moveri posse  debebat,  sin  vero  subter  musculis  sedem 
habuisset,  mutato  femoris  situ  forma  mutari  debebat; 
pro  lipomate  vero  consistentia  ejus  nimis  solida  et  ela- 
stica pugnavit.  Hisce  omnibus  perpensis,  dubii  haesita- 
bamus inter  steatoma,  ostcostcatoma,  sarcoma  et  fungum 
medullarem. 

PROGNOSIS  KT  CURATIO. 

Quamquam  aegrotus,  cum  in  nostram  traditus  est 
curam,  adhuc  bene  valebat,  tamen  ob  nimiam  tumoris 
molem  spem  nullam  concipere  potuimus,  utpote  qui  re- 
mediis pharmaceuticis  omnibus  resisteret;  imo  vero  re- 
medii, inter  ea,  quae  resorptionem  adjuvant,  potentis- 
simi,  Jodi  scilicet,  per  aliquot  hebdomades  ante  adhibiti, 
usui  pertinaciter  repugnaverat;  operatione  removeri  qui- 
dem» poterat,  nisi  pueri  adhuc  tenerrima  aetas  manum 
arceri  jussissct,  qua  de  re  indicationem  tantummodo  pal- 
liativam  exsequi  placuit,  vires  scilicet  aegroti,  quantum 
penes  nos  erat,  sustinendi  et  symptomata  urgentia  re- 
movendi. 

Insequcntibus  hebdomadibus,  cum  aegrotus,  etsi  tu- 
mor in  dies  magis  augebatur,  tamen  et  macie  non  cor- 
riperetur et  omnes  functiones  bene  cederent,  nulla  fere 
medicina  opus  fuit.  Tricesimo  fere  ante  mortem  die  lc- 


vis  accessit  fibricula,  cui  elixir  oppositum  est  acidum  H a 1- 
leri.  Eodem  tempore  cutis  ad  ultimum  extenuatiouis  gra- 
dum producta  leviter  excoriabatur ; opponebantur  huic  ex- 
coriationi  epithemata  frigida  cx  aqua  saturnina , ita  ut  nul- 
los faceret  progressus;  levi  tantum  obtegebatur  crusta. 
Vicesimo  tertio  M.  Julii  obiit. 

SECTIO  CADAVERIS. 

(Hora  post  mortem  decima  quarta). 

Capitis  pars  posterior,  praesertim  in  regione  tu- 
berum parietalium,  solito  latior  et  rotundior  erat;  cavi- 
tate cranii  aperta,  velamenta  cerebri  nil  a statu  normali 
recedebant,  pia  mater  vasis  non  ita  multis  eminebat; 
substantia  cerebri  medullaris  sanguinis  tantum  parvam 
copiam  habebat;  in  ventriculis  lateralibus  circiter  uncia 
liquoris  serosi  deprehendebatur. 

fhovacc  recluso  adhaesiones  nonnullae  utrius- 
que  pulmonis  nonnullis  tuberculis  repleti  reperiebantur ; 
cordis  ventriculus  sinister  paululum  hypertrophicus  erat. 

In  abdomine  praeter  parvam  glandularum  mesa- 
raicarum  intumescentiam  nil  anomale  inveniebatur. 

In  femore  dextro  tumorem  conspicimus  octo 
pollices  longum,  sex  pollices  crassum,  inde  a regione 
coxae  usque  ad  geuu  porrectum,  irregularem,  tactu  mol- 
lem, elasticum,  ad  exteriorem  partem  magnitudine  volae 
manus,  corio  orbatum,  in  reliqua  vero  superficie  venis 
t s t tortuosi  s variegatum.  Tela  cellulosa  subcu- 
tanea extensa  erat,  sed  ubique  normalis,  ita  ut  etiam 
dimoveri  posset,  excepto  loco,  qui  excoriatus  erat;  apo- 
neuroses extensae,  durae,  non  autem  processu  inflamma- 
torio alienatae. 

Tumor  ipse  e substantia  steatomatosa  constat,  quae 
orta  est  ex  degeneratione  steatomatosa  musculorum  crus 
extendentium  (recti  et  vastorum)  et  sartorii,  in  va- 


26 


sto  externo  et  interno  transitus  fibrarum  muscularium 
in  molem  steatomatosam , ex  parte  in  fasciculos  compo- 
sitam, valde  perspicuus  erat.  Aponeuroses  tumoris  ter- 
minum versus  adductores  et  gracilem  constituunt,  qui 
musculi,  ut  reliqui  in  parte  femoris  posteriore  siti,  om- 
nino a norma  non  recedebant. 

DISQUISITIO  TUMORIS  MICROSCOPICA. 

Tumoris  materia  duobus  temporibus  huic  submitte- 
batur disquisitioni,  primo  statim  post  sectionem  institu- 
tam, tum  postquam  aliquot  menses  spiritu  vini  conser- 
vata erat.  Constabat  autem  ex  massa  solidiore  et  ex 
massa  pultacea.  Ad  primam  disquirendam,  fibrae  mu- 
sculorum recti  et  vasti  externi  ex  eo  loco  desumfae, 
quo  jam  oculis  non  armatis  transitus  substantiae  muscu- 
laris normalis  in  molem  fibrosam  steatomatose  degene- 
ratam conspicuus  erat,  microscopio  subjiciebantur  et 
quidem  ita,  ut  fasciculus  fibrarum  subtilis,  caute  abla- 
tus, ad  disquisitionem  microscopicam  fibris  a se  invi- 
cem paulatim  separatus,  luce  satis  clara  microscopio 
subderetur,  quod  ter  centies  omnes  res  auctas  offert, 
quo  facto  in  regione  substantiae  muscularis  normalis 
fibrae  musculares  normales  striis  liberis  regularibus 
transversis  insignes  conspiciebantur,  juxta  quas  fibrae 
telae  cellulosae  normales  apparebant.  In  medio  hoc  fa- 
sciculo, uti  memoravimus,  praeparato  et  quidem  in  eo 
loco,  ubi  jam  oculis  non  armatis  transitus  ex  substan- 
tia musculari  videri  potuit,  fasciculi  deprehendebantur 
magnitudine  inaequali  insignes.  In  crassioribus  harum 
fibrarum  striae  illae  transversae,  quae  fibras  musculares 
notant,  per  brevem  tractum  etiamnum  percipiebantur, 
in  fibris  vero  tenuioribus  hac  striae  transversae  plane 
disparebant.  Fibrae  tenues  simplices,  quos  modo  me- 
moravimus, varia  erant  crassitie  et  quidem  crassitiem 

habebant  simplicis  vel  duplicis  fibrae  telae  cellularis; 
irregularibus  decurrebant  lineis  arcuatis,  quae  majore 
numero  concurrentes  fasciculos  effecerunt,  adspectum 
superficiei  irregularis  et  inordinatae  praebentes. 

Juxta  et  intra  hos  fasciculos  globuli  multi,  rotundi 
et  ovales,  magnitudine  valde  discrepantes,  superficie  gra- 
nulosa, interspersi  erant.  Quorum  globulorum  minimi 
diametrum  aequabant  duarum  telae  cellularis  fibrarum, 
maximi  autem  triplo  vel  quadruplo  superabant  puris 
globulos.  Cum  ulterius  progrederemur,  ad  latus  dege- 
neratum fibrae  tantummodo  aequabiles  et  globuli  gra- 
nulosi apparebant  et  paucis  tantummodo  in  locis, 
iisque  valde  brevibus,  vestigia  fibrarum  muscularium 
vix  percipienda  notabantur.  Praeter  globulos  modo 
memoratos  passim  guttulae  adipis  singulares  deprehen- 
debantur. Medius  tumor  ex  simplicibus  tantum  fibris, 
deficientibus  striis  transversis , quas  supra  descripsimus, 
et  ex  globulis,  quorum  quoque  mentionem  fecimus,  con- 
stat magnopere  praevalentibus. 

Substantia  pultacea,  quae,  ut  supra  dictum  est,  al- 
tera tumoris  erat,  duobus  ex  locis  cultro  desumebatur 
et  ex  globulis  rotundis  descriptis  et  praevalentibus  cor- 
pusculis granulosis  ovalibus,  magnitudine  variantibus, 
constabat ; praeterea  multos  continebat  globulos  adipo- 
sos, quibus  globulorum  puris  quidam  numerus  admix- 
tus erat.  — 

EXPLICATIO  TABULAE. 


ig.  I.  demonstrat  inferiorem  corporis  dimidiati  partem 
infantis  degeneratione  allecti  musculorum  anteriorum 
femoris  dextri. 

Tabula  picta  est  habita  ratione  diametri  dimidiae 


tumoris  naturalis,  qui  ligamento  Poupartii  stricte  termi- 
natus erat  superne,  inferne  autem  genu,  ita  ut  neque 
superficies  abdominalis,  neque  crus  aliqua  tumoris  oc- 
cuparetur parte. 

Fig.  II.  demonstrat  sectionem  tumoris  degenerati, 
quae  ita  instituta  est,  ut  in  linea  a spina  ossis  ilium  ad 
mediam  directa  perpendicularis  usque  ad  os  duceretur 
et  interior  tumoris  ita  dimidiati  pars  velamento  aponeu- 
rotico denudaretur,  quo  facto  velamenta  cum  superjecta 
lateris  interioris  et  posterioris  femoris  parte  tantum- 
modo distrahebantur. 

a)  Sectio  cutis  tumorem  circumdantis  valde  exten- 
sae, subter  qua  tela  cellulosa  penitus  prope  evanuit, 
venae  autem  cutis  valde  dilatatae  ob  prostratam  telae 
cellularis  nutritionem  eo  magis  conspicuae  redditae  sunt. 

b ) Panniculus  adiposus  subcutaneus,  qui  in  finibus 
tumoris  inferioribus  iterum  conspicitur. 

c)  Patella  juxta  longitudinem  a superiore  ad  in- 
feriorem marginem  dimidiata.  Ligamentum  patellae  ad 
tibiam  adseendens  haud  mutatum  est;  fibrae  autem  ejus 
tendinosae,  quae  sursum  ad  rectum  et  vastum  utrum- 
que adseendunt  a se  invicem  detrusae  sunt  tumidiusculae. 

Insigni  musculorum  memoratorum  intumescentia  os 
patellare  tantopere  antrorsnm  protractum  est,  ut  liga- 

mentum  patellae  non  amplius  in  linea  recta  cum  tibia 
situm  sit,  sed  cum  ea  angulum  efficiat  rectum  paene, 
qua  de  causa  etiam  cavitas  articulationis  antrorsum 
valde  detracta  et  dilatata  est. 

d)  Condylus  inferior  ossis  femoris  in  cavitate  arti- 
culationis situs. 

e)  Diaphysis  ossis  femoris  haud  mutati  periosteo 
involuta  , cui  in  parte  interiore  , quae  in  tabula  nostra 
deorsum  sita  est,  eae  fibrae  laminae  aponeuroticae  fa- 
sciae latae  annectuntur,  quae  in  latere  interiore  inter 
vastum  internum  et  gracilem  intercedunt,  antrorsum  (in 
tabula  nostra  sursum)  in  parte  femoris  inferiore  inser- 
tionem fibrarum  muscularium  vasti  interni,  quae  non- 
dum degeneraverunt,  conspicimus. 

f)  Vasa  cruralia  infra  ligamentum  Poupartii  disse- 
cta et  extensa  vasti  interni  velamento  aponeurotico  in- 
trorsum et  retrorsum  protrusa. 

g)  Superficies  interna  velamenti  aponeurotici  vasti 
interni  et  praecipue  internae  tumoris  dimidiae  partis, 
subter  hoc  strato  aponeurotico  fasciculus  vasorum  cru- 
ralium usque  ad  quartam  femoris  partem  inferiorem  ob- 
servatur. 

/<)  Inferior  musculi  recti  femoris  pars,  qui  in  ipso 
loco  supra  patellam  vestigia  corruptarum  fibrarum  osten- 
dit; singulae  enim  ejus  fibrae,  praesertim  superficiales, 
quae  ad  medium  usque  femur  perlinent,  etiamnum  prope 
immutatae  juxta  positae  sunt,  fasciculos  musculares  pau- 
latim  tantum  pallidiores,  ceterum  clare  distinguendos, 
offerentes,  sursum  vero  in  substantiam  fibrosam  morbo- 
sam transeuntes,  in  quam  etiam  vastus  uterque  et  mu- 
sculus sartorius,  musculi  igitur  omnes  in  superficie  fe- 
moris anteriore  siti,  abierunt.  Medio  in  hoc  tumore 
degenerato  nullae  amplius  apparent  fibrae,  quin  etiam 
lobulos  potius  tumor  ostendit,  passim  fibroso-cartilagi- 

nosus.  Versus  omnes  partes  fascia  lata  et  utraque  la- 
mina aponeurotica,  quae  post  vastum  externum  et  inter- 
num est,  tumor  limitatur. 

i)  Stratum  fibrarum  muscularium  vasti  externi  non-, 
dum  degeneratarum , in  quibus  transitus  continuus  ex' 
substantia  musculari  in  molem  fibrosam  degeneratam 
conspici  potest.. 

A)  Ea  tumoris  pars,  cui  musculus  sartorius  adjacere 
debebat,  cujus  autem  musculi  vestigium  sat  distinctum 
non  amplius  inveniri  potest,  quamquam  in  loco  desi- 
gnato nonnullae  haud  perspicuae  librae  fines  sartorii 
intumescentis  et  degenerati  indigitare  videntur, 

l ) Crus,  in  quo  praeter  levem  infiltrationem  sero- 
sam telae  cellularis  subcutaneae  uil  a norma  alieni  de- 
prehendebatur. 

THESES. 

1.  Plethora  abdominalis  non  semper  unus  idemque  mor- 
bus est. 

‘2.  Cordis  soni  impulsui  ejus  ad  thoracis  parietes  de- 
bentur. 

3.  Adiposis  non  est  morbus. 

4.  Leges  physicae  legibus  vitalibus  non  c diametro  op- 
positae sunt. 

